laion/Wikipedia-Exotic huggingface dataset:
פוסומים מנוצי-זנב

פוסומים מנוצי-זנב (שם מדעי: Acrobatidae) היא משפחה של יונקי כיס מסדרת הקנגוראים בתוכה 2 מינים. אורכם של יצורים קטנים אלה 6–12 ס"מ ומשקלם 5–50 גרם בממוצע. הם בעלי פרווה אפורה עד חומה ואוזניים וכפות ידיים ורדרדות. זנבם הארוך בעל תבנית בהירה עליה ומזכירה מראה של נוצה, מה שנתן להם את שמם. הפוסומים הם יצורים ליליים שוכני עצים החיים באוסטרליה ובגינאה החדשה ביערות לחים. הם רגישים למזג אוויר חם ולעיתים יירדמו (אך לא ייכנסו לתרדמת קיץ) למשך של עד כשבועיים. הם אוכלי כל הניזונים מצוף פרחים, פירות ומחרקים כמו עשים וטרמיטים. משפחה פוסומים מנוצי-זנב (Acrobatidae) סוג ומין יחיד: דאון מנוצה-זנב (Acrobates pygmaeus) סוג ומין יחיד: פוסום מנוצה-זנב (Distoechurus pennatus) מדיה וקבצים בנושא פוסומים מנוצי-זנב בוויקישיתוף פוסומים מנוצי-זנב, באתר ITIS (באנגלית) פוסומים מנוצי-זנב, באתר NCBI (באנגלית) פוסומים מנוצי-זנב, באתר Animal Diversity Web (באנגלית) פוסומים מנוצי-זנב, באתר האנציקלופדיה של החיים (באנגלית) פוסומים מנוצי-זנב, באתר GBIF (באנגלית)
כיסנאיים

כיסנאיים (שם מדעי: Petauridae) היא משפחה של יונקי כיס קטנים מסדרת הקנגוראים. אלו יצורים קטנים באורך 12–32 ס"מ ומשקל מרבי של 0.7 ק"ג. הם בעלי פרווה שחורה או אפורה, פנים מפוספסות עם אוזניים גדולות ורודות ועיניים גדולות והם בעלי זנב מתפתל כהה. חלק מבני המשפחה בעלי יכולת לדאות למרחקים קצרים והם בעלי קפלים בפרוותם, איתם הם דואים בשימוש בזנבם כהגה. הכיסנאיים חיים באוסטרליה ובגינאה החדשה ביערות גשם ועד לערבות עצי אקליפטוס של החורש האוסטרלי. הם ניזונים מחרקים ועוד חסרי חוליות וכן מחולייתנים קטנים וניזונים גם מצוף וממוהל של כמה עצים. משפחה: כיסנאיים (Petauridae) סוג: פוסום מפוספס (Dactylopsila) - בו 3 מינים. סוג ומין יחיד: פוסום מפוספס ארך-אצבע (Dactylonax palpator) סוג ומין יחיד: פוסום הסנאי (Gymnobelideus leadbeateri) סוג: כיסן דואה (Petaurus) - בו 6 מינים. מדיה וקבצים בנושא כיסנאיים בוויקישיתוף כיסנאיים, באתר ITIS (באנגלית) כיסנאיים, באתר NCBI (באנגלית) כיסנאיים, באתר Animal Diversity Web (באנגלית) כיסנאיים, באתר האנציקלופדיה של החיים (באנגלית) כיסנאיים, באתר GBIF (באנגלית)
רנאטו, נסיך בורבון-פארמה

רנאטו, נסיך בורבון-פארמה (באיטלקית: Renato di Borbone-Parma;‏ 17 באוקטובר 1894 - 30 ביולי 1962), היה אביה של אנה, מלכת רומניה. רנאטו נולד ב-17 באוקטובר 1894 בשוורצאו אם שטייפלד, לרוברטו הראשון, דוכס פארמה ולמריה אנטוניה, נסיכת פורטוגל, בתו של מיגל הראשון, מלך פורטוגל. אביו רוברטו, איבד את כיתרו כדוכס פארמה בשנת 1860 כאשר הדוכסות שלו נכבשה על ידי כוחות סרדינים ושטחה סופח לממלכת איטליה. לרוברטו היו 12 ילדים מנישואיו הראשונים למריה פיה, נסיכת בורבון-שתי הסיציליות ו-12 ילדים מאשתו השנייה מריה אנטוניה, נסיכת פורטוגל, ורנאטו היה בנה השביעי של מריה אנטוניה. אחותו הבכורה זיטה, נסיכת בורבון-פארמה הייתה אשתו של קרל הראשון, קיסר אוסטריה, ואילו אחיו פליצ'ה, נסיך בורבון-פארמה היה בעלה של שארלוט, הדוכסית הגדולה של לוקסמבורג. במהלך מלחמת העולם הראשונה הוא שירת כקצין בצבא האוסטרו-הונגרי, בניגוד לאחיו ששירתו בצבא הבלגי. לאחר פירוק האימפריה האוסטרו-הונגרית בשנת 1918, עבר רנאטו להתגורר בצרפת. ב-9 ביוני 1921 התחתן רנאטו עם מרגרט, נסיכת דנמרק, בתם של ולדמר, נסיך דנמרק ומארי, נסיכת אורליאן, ממנה נולדו לו 4 ילדים. על אף שאביו היה עשיר גדול, רנאטו לא היה עשיר כמוהו, אולם חי עם משפחתו ברווחה. עם פרוץ מלחמת העולם השנייה, ניסה רנאטו להצטרף לצבא הצרפתי, אך לא התקבל לשירות, ובעקבות כך הוא נסע לפינלנד, שם התנדב לשירות בצבא הפיני. הוא קיבל משימה מן המרשל הפיני, הברון מנרהיים, לרכוש תמיכה בפינלנד מצרפת ואיטליה, משימה שהתאימה לו יותר מאשר להילחם. שלושת ילדיו הבכירים הצטרפו למאמץ של בעלות הברית. בניו, ז'אק ומישל, נלחמו באירופה ובמזרח הרחוק, ואילו בתו אן, הוכשרה כמכונאית במרוקו. אשתו של רנאטו, הנסיכה מרגרט, ברחה מהנאצים בשנת 1939 ונמלטה לספרד, משם היא נסעה לפורטוגל ולאחר מכן לארצות הברית. בספטמבר 1944, הנסיך רנאטו היה עד לשחרור לוקסמבורג, שם אחיו, הנסיך פליקס, היה בעלה של הדוכסית הגדולה שרלוט. לאחר תום המלחמה התיישב הנסיך רנאטו עם אשתו בדנמרק. בשנת 1947, הם לקחו את בתם, אן, לחתונה של הנסיכה אליזבת והנסיך פיליפ, אשר שניהם, כמו הנסיכה מרגרט, היו צאצאים ישירים של כריסטיאן התשיעי, מלך דנמרק. בחתונה, פגשה הנסיכה אן את בעלה לעתיד, מיכאי הראשון, מלך רומניה. בשנת 1953 נעצר רנאטו בעוון נהיגה בעת שכרות. כתוצאה מכך, פרדריק התשיעי, מלך דנמרק אסר על רנאטו לנהוג במכונית בדנמרק במשך שנה ואמר לו למצוא מישהו אחר שיסיע אותו אם ירצה לנסוע למקום כלשהו בתוך השנה. ב-30 ביולי 1962 מת רנאטו בביתו בקופנהגן, ובשנת 1964 בנו הבכור של רנאטו, הנסיך ז'אק, נהרג בתאונת דרכים על כביש מהיר בדנמרק. ב-9 ביוני 1921 התחתן רנאטו עם מרגרט, נסיכת דנמרק, בתם של ולדמר, נסיך דנמרק ומארי, נסיכת אורליאן, ממנה נולדו לו 4 ילדים: ז'אק, נסיך בורבון-פארמה (1922–1964), התחתן עם בירגיט אלכסנדרה מריה, רוזנת הולשטיין-לדרבורג אן, נסיכת בורבון-פארמה (1923–2016), התחתנה עם מיכאי הראשון, מלך רומניה מישל, נסיך בורבון-פארמה (נולד ב-1926), התחתן עם יולנדה דה ברוי-רוול, ולאחריה עם מריה פיה, נסיכת סבויה אנדרה, נסיך בורבון-פארמה (1928–2011), התחתנה עם מרינה גאקרי מדיה וקבצים בנושא רנאטו, נסיך בורבון-פארמה בוויקישיתוף רנאטו, נסיך בורבון-פארמה רנאטו, נסיך בורבון-פארמה, באתר "Find a Grave" (באנגלית)
מרגרט, נסיכת דנמרק

מרגרט, נסיכת דנמרק (בדנית: Margrethe af Danmark;‏ 17 בספטמבר 1895 - 18 בספטמבר 1992), הייתה אמה של אנה, מלכת רומניה. מרגרט נולדה ב-17 בספטמבר 1895 בארמון ברנסטורף, קופנהגן, לולדמר, נסיך דנמרק, בנו הצעיר של כריסטיאן התשיעי, מלך דנמרק, ולמארי, נסיכת אורליאן, בתם של הנסיך רובר, דוכס שארטר ופרנסואז, נסיכת אורליאן. הוריה הסכימו מראש שכל בניהם יגדלו על פי הדת הלותרנית, וכל בנותיהם על פי הדת הקתולית, ומרגרט הייתה הנסיכה הדנית הראשונה מאז הרפורמציה שהייתה קתולית. ב-9 ביוני 1921 התחתנה מרגרט עם רנאטו, נסיך בורבון-פארמה, בנו של רוברטו הראשון, דוכס פארמה, ממנו נולדו לה 4 ילדים. המשפחה התגוררה בעיקר בצרפת, שם נולדו ארבעת ילדיהם. בשנת 1939 ברחה המשפחה מהנאצים ונמלטה לספרד, משם הם נסעו לפורטוגל, ולאחר מכן לארצות הברית. שם, בניו יורק, התפרנסה מרגרט ככובענית, בעוד בעלה עבד בחברת גז ובתה כמוכרת בחנות. לאחר המלחמה הם חזרו לפריז, ומאוחר יותר עברו להתגורר בדנמרק. בשנת 1947, הם לקחו את בתם, אן, לחתונה של הנסיכה אליזבת והנסיך פיליפ, אשר שניהם, כמו הנסיכה מרגרט, היו צאצאים ישירים של כריסטיאן התשיעי, מלך דנמרק. בחתונה, פגשה הנסיכה אן את בעלה לעתיד, מיכאי הראשון, מלך רומניה. מרגרט מתה ב-18 בספטמבר 1992, יום אחד לאחר יום הולדתה ה-97, ביום ההולדת ה-69 של בתה אן. ב-9 ביוני 1921 התחתנה מרגרט עם רנאטו, נסיך בורבון-פארמה, בנו של רוברטו הראשון, דוכס פארמה, ממנו נולדו לה 4 ילדים: ז'אק, נסיך בורבון-פארמה (1922–1964), התחתן עם בירגיט אלכסנדרה מריה, רוזנת הולשטיין-לדרבורג אן, נסיכת בורבון-פארמה (1923–2016), התחתנה עם מיכאי הראשון, מלך רומניה מישל, נסיך בורבון-פארמה (נולדה ב-1926), התחתן עם יולנדה דה ברוי-רוול, ולאחריה עם מריה פיה, נסיכת סבויה אנדרה, נסיך בורבון-פארמה (1928–2011), התחתן עם מרינה גאקרי מדיה וקבצים בנושא מרגרט, נסיכת דנמרק בוויקישיתוף מרגרט, נסיכת דנמרק, באתר "Find a Grave" (באנגלית)
קוסקוסיים

קּוּסְקוּסִיִּים (שם מדעי: Phalangeridae) היא משפחה של יונקי כיס החיים באוסטרליה, גינאה החדשה, ניו זילנד וכמה מינים גם באיי אינדונזיה. הקוסקוסים הם יונקי כיס באורך 34–70 ס"מ ומשקלם עד 10 ק"ג, אצל המין הגדול ביותר - קוסקוס דובי סולאווסי. הם בעלי גוף עגלגל עם זנב ארוך ופרווה כהה ולעיתים מנומרת בצבעים בהירים. הם מזכירים הכלאה של קוף וקנגורו אך לא קרובים לשניהם. הקוסקוסים הם שוכני עצים ברובם הפעילים ביערות גשם וערבות אקליפטוס. רובם אוכלי עלים או אוכלי פירות וחלקם מגוונים בחרקים או בביצים. חלק ממינים אלה הפכו למינים פולשים בידי האדם. למשל המין פוסום זנב-מברשת מצוי שפלש לניו זילנד, ושם הוא מאיים על מיני בעלי חיים ילידים. סוג: קוסקוס (Phalanger) - בו 13 מינים סוג: קוסקוס גמדי (Strigocuscus) - בו 2 מינים סוג: קוסקוס נמרי (Spilocuscus) - בו 6 מינים סוג: קוסקוס דובי (Ailurops) - בו 2 מינים סוג: פוסום זנב-מברשת (Trichosurus) - בו 5 מינים סוג ומין יחיד: פוסום זנב-קשקש (Wyulda squamicaudata) מדיה וקבצים בנושא קוסקוסיים בוויקישיתוף קוסקוסיים, באתר ITIS (באנגלית) קוסקוסיים, באתר NCBI (באנגלית) קוסקוסיים, באתר Animal Diversity Web (באנגלית) קוסקוסיים, באתר האנציקלופדיה של החיים (באנגלית) קוסקוסיים, באתר GBIF (באנגלית) קוסקוסיים, באתר אנציקלופדיה בריטניקה (באנגלית) מילון בעלי חיים: נכר (תשל"ב), 1972, באתר האקדמיה ללשון העברית
פוסומים ננסיים

פוסומים ננסיים (שם מדעי: Burramyidae) היא משפחה של יונקי כיס החיים באוסטרליה ומין אחד חי בגינאה החדשה ובאינדונזיה. הפוסומים הננסיים הם הקטנים שבבני הסדרה והקטן שבהם הוא פוסום ננסי זוטי (Cercartetus lepidus). אורכם 5-12 ס"מ ומשקלם 10-50 גרם. הם בעלי פרווה עבה אפורה עד חומה ועיניים גדולות המותאמות לראייה בחשיכה. הם בעלי זנב ארוך ולשון ארוכה. הפוסומים חיים ביערות גשם באוסטרליה וכמה מינים חיים גם בהרים מושלגים בדרום אוסטרליה. הם פעילי לילה הניזונים בעיקר מחרקים שונים וכן מצוף, פירות, אבקה ומוהל צמחים. חלק מהמינים נמצאים בסכנת הכחדה חמורה. משפחה פוסומים ננסיים (Burramyidae) סוג: פוסום ננסי (Cercartetus) - בו 4 מינים סוג ומין יחיד: פוסום ננסי הררי (Burramys parvus) מדיה וקבצים בנושא פוסומים ננסיים בוויקישיתוף פוסומים ננסיים, באתר ITIS (באנגלית) פוסומים ננסיים, באתר NCBI (באנגלית) פוסומים ננסיים, באתר Animal Diversity Web (באנגלית) פוסומים ננסיים, באתר האנציקלופדיה של החיים (באנגלית) פוסומים ננסיים, באתר GBIF (באנגלית)
ג'ודל דוסו

ג'ודל דוסו (בצרפתית: Jodel Doussou; נולד ב-17 במרץ 1992) הוא כדורגלן בניני המשחק בנבחרת בנין בעמדת הקשר. דוסו התחיל את הקריירה שלו בקבוצת הנוער של CIFAS דה ג'אה ובגיל 19 הצטרף לטונרה ד'אבומיי בה שיחק שנה וחצי. בינואר 2013 חתם בקלאב אפריקן מליגת העל התוניסאית. ב-15 במאי 2013 ערך את הופעת הבכורה שלו בקבוצה תיקו 1-1 נגד א-ספאקסי. בינואר 2014 חתם ברד בול זלצבורג מליגת העל האוסטרית תמורת 300 אלף אירו וכעבור זמן קצר הושאל לליפרינג מהליגה האוסטרית הראשונה. בדצמבר 2014 שוחרר מזלצבורג ובקיץ 2015 חתם באוסטריה לוסטנאו. בקיץ 2018 חתם בפ.צ. ואדוץ, וכעבור עונה אחת חתם בTSV הארטברג. ב-15 באוגוסט 2020, דוסו חתם בקלרמון פוט במדיה שיחק שלוש שנים. ב-9 ביוני 2013 דוסו ערך את הופעת הבכורה שלו בנבחרת בנין בהפסד 1–3 לאלג'יריה. ב-27 במרץ 2016 הבקיע את שער הבכורה שלו בנבחרת בניצחון 1–4 נגד דרום סודאן. מדיה וקבצים בנושא ג'ודל דוסו בוויקישיתוף ג'ודל דוסו, באתר Transfermarkt ג'ודל דוסו, באתר Soccerway ג'ודל דוסו, באתר WorldFootball.net ג'ודל דוסו, באתר National Football Teams ג'ודל דוסו, באתר FootballDatabase.eu
אופוסום צמרירי

אופוסום צמרירי (שם מדעי: Caluromys) הוא סוג של יונקי כיס קטנים החיים באמריקה הדרומית ביערות גשם טרופיים. אורכם של בני סוג זה 18–29 ס"מ ומשקלם 200–500 גרם. הם בעלי פרווה צמרית ממנה קיבלו את שמם בצבע חום-ערמוני ועם עיניים גדולות וחומות המותאמות לראיית לילה. הם טפסני עצים בעלי זרועות חזקות וזנב ארוך ומפותל. יצורים אלה חיים בין ענפי העצים ויוצאים בלילה לאכול. הם אוכלי כל הניזונים מצוף ומפירות אך גם מבעלי חיים קטנים. הם עצמם מאוימים מטורפים כמו המרגיי או היגוארונדי, אך הם מתגוננים על ידי נשיפות חזקות ואם זה לא עוזר הם ינשכו את הטורף בחוזקה. אופוסום צמרירי דרבי (Caluromys derbianus) אופוסום צמרירי חום-אוזן (Caluromys lanatus) אופוסום צמרירי חשוף-זנב (Caluromys philander) מדיה וקבצים בנושא אופוסום צמרירי בוויקישיתוף אופוסום צמרירי, באתר ITIS (באנגלית) אופוסום צמרירי, באתר NCBI (באנגלית) אופוסום צמרירי, באתר Animal Diversity Web (באנגלית) אופוסום צמרירי, באתר האנציקלופדיה של החיים (באנגלית) אופוסום צמרירי, באתר GBIF (באנגלית)
מיקאל פוטה

מיקאל פוטה (בצרפתית: Mickaël Poté; נולד ב-24 בספטמבר 1984) הוא כדורגלן בניני המשחק בקרסיאקה בעמדת החלוץ. פוטה התחיל את הקריירה שלו בגרנובל ובגיל 19 הצטרף לקבוצה הבוגרת. בקיץ 2004 חתם בקאן בה שיחק שלוש שנים. בקיץ 2007 חתם בקלרמון. ב-26 ביוני 2009 חתם בניס מליגת העל הצרפתית. בניס, פוטה לא מצא את מקומו וב-2 בינואר 2011 הושאל ללה מאן עד לסיום העונה. באוגוסט 2011 עזב לראשונה את גרמניה וחתם בדינמו דרזדן מהבונדסליגה השנייה. בקיץ 2014 חתם באומוניה ניקוסיה מליגת העל הקפריסאית בה כבש 17 שערים בעונת 2014/2015 והיה מלך השערים של הליגה בעונה זו. בקיץ 2015 חתם באדנה דמירספור מהליגה הטורקית הראשונה בה שיחק שתי עונות ובשתי עונות אלו זכה בתואר "מלך השערים" כאשר בעונה הראשונה כבש 23 שערים ועונה אחרי 24 שערים. בקיץ 2017 חזר לקפריסין כאשר חתם באפואל ניקוסיה. ב-17 באוקטובר 2017 פוטה כבש את שער הבכורה שלו בליגת האלופות בתיקו 1–1 נגד בורוסיה דורטמונד באצטדיון GSP. שבועיים לאחר מכן כבש גם בגומלין בזיגנאל אידונה פארק. בקיץ 2018 פוטה חזר לאדנה דמירספור. ב-3 ביולי 2019, פוטה חתם בארזורומספור. ב-8 בספטמבר 2021 פוטה חתם במנמנספור. פוטה שנולד בצרפת החליט לנצל את שורשיו הבנינים ולייצג את נבחרת בנין. ב-7 בספטמבר 2008 ערך את הופעת הבכורה שלו בנבחרת בניצחון 3–2 נגד אנגולה. פוטה השתתף עם הנבחרת בגביע אפריקה לאומות 2010. ב-5 בספטמבר 2010 כבש את שער הבכורה שלו בנבחרת בתיקו 1–1 נגד בורונדי. הוא המשיך לשחק בנבחרת ואף השתתף בגביע אפריקה לאומות 2019 בה כבש את המצד הראשון שלו בנבחרת במשחק הראשון בטורני נגד גאנה. משחק שהסתיים בתיקו 2–2. מדיה וקבצים בנושא מיקאל פוטה בוויקישיתוף מיקאל פוטה, באתר Transfermarkt מיקאל פוטה, באתר Fussballdaten.de (בגרמנית) מיקאל פוטה, באתר Soccerway מיקאל פוטה, באתר WorldFootball.net מיקאל פוטה, באתר National Football Teams מיקאל פוטה, באתר FootballDatabase.eu
משה בן-מנחם

משה בן-מנחם (שלַנגר-מוֹהר) (בכתיב ארכאי: מאָהר, לעיתים שלאנגר; ז' באדר תרנ"ח, 1 במרץ 1898 – ל' בחשוון תשכ"ט, 21 בנובמבר 1968) היה משורר, סופר, מסאי ומבקר ישראלי, מורה במקצועו. משה בן-מנחם שלנגר נולד בשנת 1898 בכפר יארוטשין שבמחוז אולנוב, גליציה, אוסטריה (כיום בפולין) במשפחה יהודית, ולאחר מכן למד לימודים כלליים. במלחמת העולם הראשונה שירת כחייל בצבא האוסטרי (כתב בעקבות חוויותיו קובץ סיפורים בשם "במעלה ההר", תרפ"ד). לאחר המלחמה עסק בהוראה בגליציה ובגרמניה. לאחר עליית הנאצים לשלטון ב-1933 עבר לצרפת, וב-1934 עלה לארץ ישראל עם משפחתו. בארץ התיישב במושבה רעננה, ובה חי כל ימיו. במשך כעשרים שנה שימש כמורה בבית הספר העממי במושבה. בן-מנחם פרסם שירים, מסות, רשימות ומאמרי ביקורת בעיתונות העברית בארץ (כתבי העת הספרותיים "גליונות" ו"מאזנים") ובחוץ-לארץ ("המצפה", "הצפירה"). משה בן-מנחם נפטר ברעננה בשנת 1968 לאחר מחלה קצרה, בגיל 70. נקבר בעירו. הותיר את אשתו חיה (לבית אפלבאום), ושלושה ילדים: ארי בן-מנחם (פיזיקאי, מתמטיקאי והיסטוריון של המדע), אסף בן-מנחם (אמן ומשורר) ויעל שנקר. משה שלנגר מאהר, במעלה ההר: סִפורים, ברלין: פלס, תרפ"ד. משה שלאנגר, ירמיהו בבית היוצר: פואמה דרמטית, תל אביב: צ' לינמן, תש"א. משה בן מנחם (שלנגר), חסד ערבים: שירים ופואמות, ירושלים: חבורת סופרים אנך על ידי אחיאסף, תשי"א 1951. משה בן מנחם, הר הזהב: טורי אגדה, תל אביב: עם עובד, תשט"ו. משה בן מנחם, במעלות השיר: שירים ופואמות, תל אביב: יבנה, תשכ"ו 1966. משה בן מנחם, בנתיב האור: מסות רשימות ודברי בִּקֹרת, תל אביב: יבנה, תשכ"ט 1969. משה בן-מנחם, ב"לקסיקון הספרות העברית החדשה" כתבי משה בן-מנחם בפרויקט בן-יהודה משה בן מנחם (שלנגר) ז"ל, הצופה, 22 בנובמבר 1968 י. עמוס, בין המבקר למבוקר, הצופה, 29 בנובמבר 1968 עץ המשפחה של משה בן-מנחם (אורכב 11.06.2020 בארכיון Wayback Machine) באתר מורשת רעננה משה בן-מנחם, דף שער בספרייה הלאומית משה בן-מנחם, בלקסיקון הספרות העברית החדשה ביקורת: מבי"ן, שירים ליהנות ניתנו, הצופה, טורים 2–3, 15 ביוני 1951.
דייבי פרפר

דייוויד פטרוס ונססלאוס הנרי "דייבי" פְּרֶפֶּר (הולנדית: David Petrus Wenceslaus Henri "Davy" Pröpper; נולד ב-2 בספטמבר 1991) הוא כדורגלן עבר הולנדי ששיחק בעמדת הקשר. פרפר ערך את הופעת הבכורה שלו בליגה ההולנדית במדי ויטסה ב-17 בינואר 2010 כאשר נכנס כמחליף בדקה ה-84 במשחק נגד ניימכן. את הופעת הבכורה שלו בהרכב הפותח ערך שלושה חודשים מאוחר יותר נגד נאק ברדה. את שערו הראשון בקבוצה כבש בהפסד 2–4 לאייאקס. ב-8 בדצמבר 2015 הבקיע פרפר את שער הניצחון נגד צסק"א מוסקבה במסגרת שלב הבתים של ליגת האלופות, שער זה היה חשוב משום שהוא העלה את איינדהובן לשלב 16 הקבוצות האחרונות במפעל לראשונה מזה תשע שנים. ב-7 באוגוסט 2017 פרפר חתם על חוזה לארבע שנים עם קבוצת ברייטון מהפרמייר ליג בעבור סכום ששבר את שיא העברה של הקבוצה. ב-24 ביוני 2021 פרפר חתם על חוזה לשנתיים עם קבוצת פ.ס.וו איינדהובן. החוזה נחתם ללא דמי העברה, אולם נקבע כי פ.ס.וו איינדהובן תשלם על סעיפים שונים בשווי מעורך בכ-2 מיליון. ב-4 בינואר 2022 לאחר פציעות חוזרות ונשנות פרפר הודיע על פרישה מכדורגל. פרפר ייצג את נבחרת הולנד הן בנבחרת עד גיל 19 והן בנבחרת עד גיל 21. את הופעת הבכורה שלו בנבחרת הבוגרת ערך ב-5 ביוני 2015 בהכניסו כמחליפו של הקפטן רובין ואן פרסי בהפסד במשחק הידידות נגד נבחרת ארצות הברית באצטדיון אמסטרדם ארנה. דייבי הוא האח הבוגר של רובין פרפר, המשחק בקבוצת הראקלס. אחיו הצעיר מייק, משחק בקבוצת דה חראפסחאפ. קבוצתיים אליפות הולנד (1): 2015/16 מגן יוהאן קרויף (3): 2015, 2016, 2021 מדיה וקבצים בנושא דייבי פרפר בוויקישיתוף דייבי פרפר, באתר Transfermarkt דייבי פרפר, באתר Soccerway דייבי פרפר, באתר BDFutbol דייבי פרפר, באתר WorldFootball.net דייבי פרפר, באתר National Football Teams דייבי פרפר, באתר FootballDatabase.eu הפרופיל של פרפר באתר הרשמי של ברייטון פרפר מצטרף לברייטון בעבור סכום ששבר את שיא העברות במועדון העברות בעולם - 24.6: מרסלו יישאר בריאל מדריד - וואלה! ספורט, באתר וואלה!, ‏2021-06-24
פוסום מפוספס מצוי

פוסום מפוספס מצוי (שם מדעי: Dactylopsila trivirgata) הוא מין של כיסאי ממשפחת הכיסנאיים החי ביערות צפון אוסטרליה ובגינאה החדשה. הוא קרוב משפחה רחוק של כיסנאי דואה. אורכו של הפוסום 24-28 ס"מ ומשקלו 250-520 גרם. הוא בעל פרווה שחורה ועליה פסים לבנים לאורך הראש ובין הגפיים ובין שני הפסים ישנו פס שחור לאורך הראש. במראהו הפוסום מזכיר סנאי שחור בעל זנב שעיר ועבה וללא פסים. הפוסום בעל ידיים חזקות איתם הוא יכול לנבור בקליפות עצים ולחלץ מהם טרף קטן. הוא חי ביערות גשם בין ענפי העצים ויוצא לצוד בלילה. טרפו העיקרי מורכב מזחלים וחיפושיות עצים הנוברות בעצים. הפוסום יכול לשבור את הענף ולחלץ את הזחלים ממנה. הוא ניזון גם מעלים, פירות ולעיתים גם מחולייתנים קטנים. הפוסום מוצא את טרפו באמצעות חוש ריחו המפותח. מדיה וקבצים בנושא פוסום מפוספס מצוי בוויקישיתוף פוסום מפוספס מצוי, באתר ITIS (באנגלית) פוסום מפוספס מצוי, באתר NCBI (באנגלית) פוסום מפוספס מצוי, באתר Animal Diversity Web (באנגלית) פוסום מפוספס מצוי, באתר האנציקלופדיה של החיים (באנגלית) פוסום מפוספס מצוי, באתר GBIF (באנגלית) פוסום מפוספס מצוי באתר הרשימה האדומה של IUCN
פוסום ננסי הררי

פוסום ננסי הררי (שם מדעי: Burramys parvus) הוא מין יונק כיס מהמשפחה פוסומים ננסיים והוא המין היחידי בסוגו. הוא שרוי בסכנת הכחדה חמורה בטבע ומצוי רק בכמה אזורי בדרום-מזרח אוסטרליה. אורכו של הפוסום 14 ס"מ ואורך זנבו 11 ס"מ. משקלו מגיע ל-45 גרם. הוא בעל פרווה אפורה ומעט בהירה והוא בעל עיניים חומות גדולות, אף קצר ואוזניים וכפות ידיים ורודות. הזנב ארוך וחסר שיער. במראהו הפוסום הננסי מזכיר עכבר שמנמן אוסטרלי. הוא חי בהרים הדרומיים של דרום ויקטוריה, בסמוך להר קושצ'ושקו בכמה שמורות בתחום 2,300 מ' בלבד. הפוסום ניזון מעשי Agrotis infusa (ממשפחת התנשמיתיים) וגם מפירות, צוף, אגוזים וזרעים. הוא מצוי בסכנת הכחדה חמורה עקב פגיעה בבתי הגידול ההרריים, הפצת חתולים ושועלים טורפים, מחלות שונות ועקב איום על העשים מהם הוא ניזון. מדיה וקבצים בנושא פוסום ננסי הררי בוויקישיתוף פוסום ננסי הררי, באתר ITIS (באנגלית) פוסום ננסי הררי, באתר NCBI (באנגלית) פוסום ננסי הררי, באתר Animal Diversity Web (באנגלית) פוסום ננסי הררי, בבסיס הנתונים ARKive (באנגלית) פוסום ננסי הררי, באתר האנציקלופדיה של החיים (באנגלית) פוסום ננסי הררי, באתר GBIF (באנגלית) פוסום ננסי הררי באתר הרשימה האדומה של IUCN
וירג'יניה וייד

שרה וירג'יניה וייד, קצינה (באנגלית: Sarah Virginia Wade, OBE;‏ נולדה ב-10 ביולי 1945) היא טניסאית עבר אנגלייה. אחת הטניסאיות הבולטות בעולם בשנות ה-70, דורגה במקום השני בעולם בשנת 1975. היא זכתה ב-7 תוארי גראנד סלאם, מהן 3 זכיות ביחידות ו-4 זכיות בזוגות נשים. היא הטניסאית הבריטית היחידה שזכתה בכל ארבעת טורנירי הגראנד סלאם. בהיותה בת שנה עברה וייד עם משפחתה לדרבן דרום אפריקה. אביה שימש כראש הכנסייה של העיר. שם למדה לשחק טניס. כשסיים את שליחותו חזרה המשפחה לאנגליה בגיל 15. ב-1966 היא סיימה את לימודי התואר הראשון שלה במתמטיקה ופיזיקה באוניברסיטת סאסקס. במסגרת טורנירי גראנד סלאם היא השתתפה ב-10 משחקי גמר בתחרויות לזוגות נשים וזכתה ב-4 תארים, עם מרגרט קורט מאוסטרליה. באליפות צרפת הפתוחה היא לא הצליחה להתברג מעבר לשלב רבע הגמר בתחרויות לנשים, אך זכתה בתחרויות לזוגות נשים. לאחר הפרישה היא עסקה בפרשנות טניס וגם נבחרה לוועדה המארגנת של אליפות וימבלדון. בשנת 1986 היא זכתה בעיטור, קצינה במסדר האימפריה הבריטית. מדיה וקבצים בנושא וירג'יניה וייד בוויקישיתוף וירג'יניה וייד, באתר ה-WTA וירג'יניה וייד, באתר ה-ITF וירג'יניה וייד, באתר גביע הפדרציה וירג'יניה וייד, באתר היכל התהילה של הטניס
ג'יל טאונסנד

ג'יל טאונסנד (באנגלית: Jill Townsend; נולדה ב-25 בינואר 1945) היא שחקנית אמריקאית הידועה בעיקר מהופעתה בתפקיד אליזבת' צ'ינוות' בסדרת הטלוויזיה "פולדארק" ובדמות דולסי קופרסמית' בסדרת המערבונים "Cimarron Strip" משנת 1967. טאונסנד נולדה בסנטה מוניקה שבקליפורניה. אביה רוברט טאונסנד היה איש עסקים מראשי חברת אוויס, וכתב את רב המכר "Up The Organization". בין השנים 1971 ל-1977 הייתה טאונסנד נשואה לשחקן ניקול ויליאמסון. ב-1973 נולד בנם לוק. ב-1976 בני הזוג נפרדו זמנית, אחרי שטאונסנד ניהלה רומן עם אלן פרייס שכיכב לצדה בסרט "Alfie Darling". את קריירת המשחק סיימה טאונסנד בשנת 1985. היא למדה בבית הספר לעיתונות בלונדון ועבדה כעיתונאית בדיילי מייל וכתבה במדור הכלכלי. ב-1989 חזרה לארצות הברית. בשנים 1989 עד 1995 עבדה בבית הספר קרוסרודס בסנטה מוניקה, ובבתי ספר אחרים. מאז 1993 היא מנהלת של חברת "Leadership Directories, Inc" טאונסנד נשואה לבוב סורל. ג'יל טאונסנד, במסד הנתונים הקולנועיים IMDb (באנגלית) "Robert Townsend, 77, Dies - Wrote 'Up the Organization' - NYTimes.com". nytimes.com. 14 בינואר 1998. נבדק ב-18 בינואר 2015. {{cite web}}: (עזרה) People, April 5, 1976, Vol. 5, No. 13 Who's Afraid of Nicol Williamson? Everyone but His Spouse, Jill Townsend New York Magazine, dated June 14, 1976, p. 61, No Split Seen for Williamsons Online "Jill Townsend-Sorel". councilofgrandmothers-ojai.org. אורכב מ-המקור ב-2017-12-01. נבדק ב-18 בינואר 2015. {{cite web}}: (עזרה)
צופיה

האם התכוונתם ל... סופיות – בערבית: صوفية; בתעתיק מדויק: צופיה, זרם מיסטי באסלאם צופיה (מוסד חינוכי) – מעון נעול לנערות על קצה רצף הסיכון בישראל, השוכן ביבנה צופיה (הידברות) – ממיר של ארדון "הידברות", דרכו ניתן לצפות רק בתכני טלוויזיה של הארגון או שהותאמו ונערכו על ידי הארגון בית ספר צופיה - בית ספר ציוני דתי לבנות.
ממיר

האם התכוונתם ל... תקשורת ממיר דיגיטלי לאנלוגי – מכשיר הממיר מידע דיגיטלי, בדרך כלל בינארי, לאות אנלוגי (לדוגמה מתח או זרם) ממיר אנלוגי לדיגיטלי – מכשיר הממיר אות אנלוגי (לדוגמה מתח או זרם) למידע דיגיטלי, בדרך כלל בינארי ממיר דיגיטלי (אנ') – מכשיר אלקטרוני לקליטת שידור דיגיטלי והצגתו בטלוויזיה חשמל ממיר מתח/זרם – מעגל חשמלי הממיר זרם ישר לזרם חילופין או להפך ממירי זרם ישר ממותגים – מעגלים חשמליים הממירים מקור של זרם ישר מרמת מתח חשמלי אחת לאחרת מנוע ממיר קטליטי – חלק במערכת הפליטה של כלי רכב בעלי מנוע בעירה פנימית, המאפשר להקטין את זיהום האוויר
נבחרת גביע דייוויס של אקוודור

נבחרת גביע דייוויס של אקוודור היא נבחרת טניס הגברים הלאומית של אקוודור שיחקה בעבר בבית העליון של גביע דייוויס. הנבחרת הופיע לראשונה בשנת 1961. במהלך התקופה היא שיחקה 100 משחקים וניצחה ב-42. הדירוג הנוכחי של נבחרת אקוודור בדירוג נבחרות הגברים של גביע דייוויס, הוא המקום ה-36 בעולם, נכון ל-18 בספטמבר 2024, עלייה של 3 מקומות לעומת דירוג קודם. רבע הגמר 1985 מדיה וקבצים בנושא נבחרת גביע דייוויס של אקוודור בוויקישיתוף נבחרת אקוודור בטניס – דף הנבחרת מאתר גביע דייוויס דירוג נבחרות הגברים של גביע דייוויס באתר הפדרציה הבינלאומית לטניס ערך זה הוא קצרמר בנושא טניס. אתם מוזמנים לתרום לוויקיפדיה ולהרחיב אותו.
ניטזוקסניד

ניטזוקסניד (בלועזית: nitazoxanide) היא תרופה אנטי-פרזיטית ואנטי-ויראלית רחבת טווח. היא משמשת לטיפול בזיהומים ויראליים, פרוטוזואלים, וזיהומים שמקורם בתולעים טפיליות. ניטזוקסניד היא תרופת קו ראשון לטיפול בזיהומים שמקורם ב-Cryptosporidium parvum ו-Giardia lamblia בחולים אימונוקומפטנטים, והוכחה כיעילה בטיפול בשפעת. במחקרי אין ויטרו הוכיחה התרופה פעילות אנטי פרזיטית, ויעילות כטיפול בזיהומים שונים שמקורם בפרוטוזואות ותולעים טפיליות. מבחינה כימית שייכת ניטזוקסניד למשפחת תרופות בשם תיאזולידים, גזרות ניטרותיאזוליל-סליצילאמיד סינתטיות עם פעילות אנטי-פרזיטית ואנטי-ויראלית. מדיה וקבצים בנושא ניטזוקסניד בוויקישיתוף ניטזוקסניד לופין באתר קופת חולים ערך זה הוא קצרמר בנושא רפואה. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ניטזוקסניד".
מזראטי 5000GT

מזראטי 5000GT (באיטלקית : Maserati 5000 GT) היא מכונית ספורט בתצורת קופה בעלת 2 מושבים אשר יוצרה על ידי חברת מזראטי האיטלקית בין השנים 1959–1964. גוף הרכב יוצר מאלומיניום. סך הכול יוצרו 33 יחידות. בראש פרויקט הייצור של הדגם, עמד מהנדס הרכב האיטלקי ג'וליו אלפירי. מזראטי 5000GT מזראטי 5000GT שנת 1962 מזראטי 5000GT, שנת 1962 - מבט לתא הנהג מזראטי 5000GT מזראטי 5000GT שנת 1961, פינינפרינה מזראטי 3200GT מזראטי 3500GT מדיה וקבצים בנושא מזראטי 5000GT בוויקישיתוף "מזראטי 5000GT" (2:55 דקות), יו-טיוב "מזראטי 5000GT" (5:04 דקות), יו-טיוב "מזראטי 5000GT" (2:50 דקות), יו-טיוב מזראטי 5000GT topspeed.com/cars/maserati/1962-maserati-5000-gt-coupe מזראטי 5000GT rmsothebys.com/en/auctions/MO17/Monterey/lots/r225-1964-maserati-5000-gt-coupe-by-michelotti מזראטי 5000GT - מידות ומפרט טכני carfolio.com/specifications/models/car מזראטי 5000GTmaserati-alfieri.co.uk/alfieri70